કોંગ્રેસના વરિષ્ઠ નેતા કપિલ સિબ્બલ અને પાસ નેતા દિનેશ બાંભણિયા દ્વારા અમદાવાદમાં બુધવારે મોડી રાતે પાટીદારોને અનામત આપવા મામલે થયેલી બેઠક પછી રેશ્મા પટેલે ટ્વિટ કરીને હાર્દિક પટેલ પર આક્ષેપો કર્યા છે. પૂર્વ પાસ નેતા અને હાલમાં ભાજપમાં જોડાયેલ રેશ્મા પટેલે જણાવ્યું હતું કે હાર્દિક પટેલ કોંગેસની બી ટીમ હતો જ આજે ફિક્સ થયેલી મિટિંગમાં તે સાબિત પણ થઈ ગયું છે. વધુમાં તેમણે કહ્યું કે આગામી દિવસોમાં પાસ કોંગ્રેસને ટેકો જાહેર કરે તો નવાઈ નહિ. કારણ કે આ બધુ પહેલાથી પ્લાન હતું.